Trinidad ug Tobago

Ang Trinidad ug Tobago usa ka arkipelago nga estado sa habagatang Caribbean, nahimutang sa amihanang-sidlakan sa Habagatang Amerika nga nasod sa Venezuela ug habagatan sa Grenada. Parte ang nasod sa Lesser Antilles nga arkipelago. Adunay maritomo nga utlanan ang nasod sa Barbados ug Guyana. Duha ang iyang pangunang isla, ang isla sa Trinidad ug ang isla sa Tobago, ug 21 ka gagmay nga mga isla. Ang Trinidad mao ang mas daghan og tawo nga isla. 

Lahi sa ubang nasod sa Caribbean, usa kini ka industriyalisado nga nasod, petrolyo ang iyang pangunang produkto. Ilado ang nasod sa iyang pre-Lenten Carnival ug isip lugar kung diin namugna ang steelpan nga instrumento sa musika, musika nga calypso, musika nga Soca, ug ang sayaw nga limbo. Port-of-Spain ang iyang kapital. Ang punong ministro mao si Keith Rowley, ang presidente mao si Paula-Mae Weekes.

Mga nasod sa Caribbean